NaiveNeuron/SloPal huggingface dataset:
Cigániková, Jana, poslankyňa NR SR (2018-10-23):
Ďakujem. Alino, ja sa ťa chcem len opýtať, podľa toho, či si hovoril, či to chápem správne, ak by tuto pán poslanec v poslednej lavice Fico, ak by náhodou sa prišlo na to, že nejak spolupracoval napríklad s pánom Kočnerom a že spáchal trestný čin, či by bolo na základe tohto zákona, o ktorom teraz hlasujeme, možné, že ak sa dostane na Ústavný súd, že by nebol trestne stíhaný. Chcem sa ťa opýtať, že či dôsledkom tohto rozhodnutia, o ktorých, o ktorom tu teraz rokujeme v noci, večer, chcem sa opýtať, že či by sa mohlo stať, že taký, ako je Fico alebo Harabin, alebo iní, budú natoľko imúnni, že sa im nič nestane aj napríklad v prípade, že by sa dokázala nejaká nezákonná spolupráca napríklad s pánom Kočnerom. Ďakujem za odpoveď.
T. Cabaj, podpredseda NR SR: (2009-09-09):
Nech sa páči, pani poslankyňa, máte slovo.
Pollák, Peter, poslanec NR SR (2024-02-16):
Ďakujem veľmi pekne za slovo. Ďakujem aj vám, pani poslankyňa Kolíková, za rozpravu. Áno, v predchádzajúcom volebnom období sme trávili spolu čas k tomuto návrhu, spolu sme ho kreovali. Treba tiež spomenúť aj poradňu pre občianske a ľudské práva, ktorá bola účastná pri všetkých konzultáciách o tomto návrhu zákona, samozrejme, ministerstvo spravodlivosti. Tento návrh, alebo teda keď sa dával dokopy tento návrh, tak sedeli pri tom odborníci z ministerstva práce, ministerstva zdravotníctva, ministerstva spravodlivosti a nastala potom taká dilema, dišputa o tom, že či tým gestorom tohto návrhu má byť ministerstvo zdravotníctva alebo ministerstvo spravodlivosti. Poradňa pre občianske a ľudské práva má jasný názor na to, že tento návrh zákona by mal spadať, alebo gestorom tohto návrhu zákona by malo byť ministerstvo spravodlivosti. Ja sčasti aj súhlasím, áno, ja podávam návrh, kde by gestorom malo byť ministerstvo spravodlivosti, aby možno odčinil tú krivdu, ktorú spáchal v minulosti. Nám sa podarilo v predchádzajúcom volebnom období túto tému naozaj priniesť na tie najvyššie špičky, do tej najvyššej špičky politiky, či to už bol premiér, ktorý sa sám ospravedlnil za tieto činy, ktoré sa diali v minulosti, alebo potom aj ospravedlnením, alebo týmto návrhom, alebo okrúhlymi stolmi, či výbormi. A ja som iba rád, že mám v tomto smere alebo teda pri tejto téme partnerov, či ste to už vy, pani Kolíková, pani poslankyňa Kolíková, alebo potom aj kolegov z lavíc PS. A chcem veriť tomu, že aj poslanci za koalíciu, ktorí sa nechali počuť aj počas tohto volebného obdobia, že je to dôležitá téma, sám minister Susko v jednej relácii povedal, že chce túto tému riešiť a raz a navždy teda vyriešiť. Verím tomu, že tento návrh skôr či neskôr prejde. Ak sú nejaké, samozrejme, pripomienky k tomuto návrhu, ja som prispôsobený k diskusii a verím tomu, že nájdeme zhodné riešenie. Ďakujem pekne.
Pellegrini, Peter, predseda NR SR (2024-01-10):
Pán poslanec Sabo.
Glváč, Martin, podpredseda NR SR (2017-12-01):
Pani poslankyňa Grausová. (Reakcie z pléna.) Prosím? Pán poslanec Bastrnák, prepáčte.
Blanár, Juraj, podpredseda NR SR (2023-03-22):
Teraz vystúpi v rozprave pán poslanec Filip Kuffa, nech sa páči.
Paška, Pavol, doterajší predseda NR SR (2010-07-08):
Vážené pani poslankyne, páni poslanci, uplynula prestávka, ktorú som vyhlásil na možnosť pripraviť technike opakovanú voľbu predsedu Národnej rady, ktorý nebol zvolený v predchádzajúcej tajnej voľbe. Preto budeme musieť tajnú voľbu opakovať. Poprosím vás, aby ste zaujali svoje miesta. Dámy a páni, v zmysle zákona o rokovacom poriadku a príslušných paragrafov, ktoré určujú spôsob voľby predsedu Národnej rady, ako aj prípadné alternatívne mechanizmy, ak nebol zvolený predseda Národnej rady, budeme opakovať voľbu predsedu Národnej rady, do ktorej v zmysle príslušných ustanovení zákona o rokovacom poriadku budú opäť navrhnutí na hlasovacom lístku kandidáti, ktorí boli v prvom kole hlasovania na voľbu nového predsedu Národnej rady Slovenskej republiky, to znamená, že opakovane budeme mať možnosť voliť z dvoch mien, a to pána poslanca Miroslava Číža, ktorého navrhol SMER – sociálna demokracia, a pána Richarda Sulíka, ktorý nebol zvolený v prvom kole, ktorého navrhla koalícia strán SDKÚ – DS, SaS, KDH a MOST – HÍD. Chcem upozorniť kolegyne a kolegov, aby dôsledne postupovali pri tajnej voľby v zmysle volebného poriadku, ktorý sme schválili na úvod tejto ustanovujúcej schôdze. Chcem všetkých upozorniť, že naozaj na hlasovacom lístku treba označiť „za“ len jedného kandidáta. Poprosím vás teraz, aby sme pristúpili k opakovanej tajnej voľbe predsedu Národnej rady Slovenskej republiky . Poprosím overovateľov, aby sa ujali svojej funkcie a aby volili ako prví. (Akt tajného hlasovania.)
Poliačik, Martin, poslanec NR SR (2010-10-15):
Ďakujem, pán predsedajúci. Vážené kolegyne, vážení kolegovia, vážený pán minister, jeden odvážny a múdry človek kedysi povedal: „I have a dream.“ Rovnako ako on, síce nie až v tak dramatickej situácii, tiež mám jeden sen. Ten sen je o tom, že napríklad jedného dňa, keď budem pozerať film anglickej alebo americkej produkcie, tak pod ním budem čítať titulky a nebudem musieť počúvať dabingové nepodarky typu: „Odhoď tú búchačku, došľaka!“ Pretože to je tak neuveriteľné sprznenie pôvodného anglického textu, že to uberá častokrát polovicu umeleckej hodnoty daného filmu. Neviem, či niekto z vás mal možnosť prejsť si škandinávske krajiny, ale je neskutočným zážitkom, keď aj predavač v hotdogovom stánku hovorí plynulou angličtinou a je schopný komunikovať s kýmkoľvek z celého sveta, pretože tam už desiatky rokov platí, že angličtina je proste univerzálnym svetovým jazykom. Súčasťou môjho sna je to, že už deti na základnej škole, ktoré som mal možnosť učiť, nebudú napríklad pri vyhľadávaní na internete obmedzené len vyhľadávaním slovenských výrazov, ale už ku koncu dochádzky základnej školy budú schopné využívať sto percent toho, čo im internet ponúka, lebo všetci dobre vieme, že väčšina obsahu na internete, či už sa to týka médií, či už sa to týka vedy alebo vzdelávania je v angličtine. Súčasťou môjho sna je to, že mnohé nové vedecké objavy nebudú chodiť na Slovensko s päťročným alebo desaťročným oneskorením len kvôli tomu, že budeme musieť čakať na dobrý preklad z angličtiny do slovenčiny. Súčasťou môjho sna je to, že na Slovensku vyrastie generácia mladých a vzdelaných ľudí, ktorí okrem toho, že budú vedieť kriticky rozmýšľať, budú takisto schopní plynulo a dobre komunikovať s celým svetom. Súhlasím s tým, že to nebude vyriešené jedným alebo dvoma riadkami v zákone, ale jeden alebo dva riadky v zákone sú momentálne politickým, hodnotovým a názorovým stanoviskom. Je to prvý krok, od ktorého pôjdeme ďalej. A verím, že sa zhodneme na tom, že kriticky mysliaca a po celom svete komunikujúca mladá generácia Slovákov je niečo, čo by malo byť naším všeobecným záujmom. Ďakujem veľmi pekne a prosím vás o podporenie tohto zákona.
Viskupič, Marián, poslanec NR SR (2023-06-14):
Ďakujem pekne, pán predseda, za slovo. Ďakujem obom kolegom za faktické pripomienky. Budem sa venovať kolegovi Andrejovi Stančíkovi. No vieš, Andrej, a len tak si spomeň, ako si hlasoval pri prorodinnom balíčku, hej? Tiež to nebolo v rozpočte, tiež to dáva aj tým, ktorí skutočne nepotrebujú, lebo tam máš jasne povedané, ktoré rodiny potrebujú, ktoré nepotrebujú. Andrej, toto je že čistý alibizmus, lebo jedným rozhodnutím si urobil to, čo teraz kritizuješ, a keby sme sa ale pozreli na mieru toho, že kde treba a či treba u dôchodcov, tak jednoducho ešte aj toto kríva, hej? Ako určite nie je dobré rozhodnutie, že sme najprv nezvyšovali-nezvyšovali a teraz sa to zvyšovalo relatívne veľa a takto v strede roka. Ale toto, to je jasné. Ale to, že vlastne sa dôchodcom, im sa v podstate nič nepridalo, im sa od roku 2020 týmto zvýšením dorovnala inflácia. Dorovnala inflácia. Ale budiž, Andrej, keď kritizuješ, tak akože treba, treba sa pozerať najprv na ten svoj prah. Čo sa týka kolegu Svrčeka, ďakujem pekne ešte raz za pripomienky a áno, oceňujem a presne to hovorím aj ja, teraz na konci volebného obdobia by sme mali riešiť veci technické a v podstate by sme sa fakt už nemali venovať veciam, ktoré majú dosah na, negatívny dosah na verejný rozpočet. Bohužiaľ, je to práve naopak, pretože je tam skôr veľa takýchto rôznych návrhov, ktoré ten dosah majú a možno menej technických. No ale tak, veď uvidíme, ako to dopadne. Ďakujem pekne ešte raz za pripomienky.
Marcinková, Vladimíra, poslankyňa NR SR (2020-03-20):
Sľubujem. (Potlesk.)
Hraško, Igor, poslanec NR SR (2012-08-02):
Ďakujem pekne, pani predsedajúca. Takže, keďže pani Vaľová nevie, čo to je osobný mzdový bod, a pýtala sa na to mňa, tak jej odpoviem. Podľa § 62, § 255 ods. 3 a § 293j zákona č. 461/2003 Z. z. v znení neskorších predpisov: „Osobný mzdový bod sa určuje za ten-ktorý kalendárny rok rozhodujúceho obdobia. Vypočíta sa ako podiel osobného vymeriavacieho základu dosiahnutého poistencom v príslušnom kalendárnom roku a všeobecného vymeriavacieho základu za daný rok. Osobný mzdový bod sa zaokrúhľuje na štyri desatinné miesta nahor.“ Aby sme vedeli, aj čo to je osobný vymeriavací základ: „Osobný vymeriavací základ od 1. januára 2004 je úhrn vymeriavacích základov poistenca za kalendárny rok, z ktorých sa zaplatilo poistné na dôchodkové poistenie alebo z ktorých sa poistné na dôchodkové poistenie považuje za zaplatené. Ide o prípad, keď zamestnávateľ nezaplatil a neodviedol poistné na dôchodkové poistenie za svojho zamestnanca.“ No a aby sme vedeli, čo je v podiele, teda všeobecný vymeriavací základ: „Všeobecný vymeriavací základ je dvanásťnásobok priemernej mesačnej mzdy v hospodárstve Slovenskej republiky za ten-ktorý kalendárny rok, ktorú zistil Štatistický úrad Slovenskej republiky.“ Teda podľa § 11, § 63 ods. 10 až 12, § 66 ods. 8 a § 68 ods. 6 zákona 461/2003 Z. z. v znení neskorších predpisov: „Všeobecný vymeriavací základ je dvanásťnásobok priemernej mesačnej mzdy v hospodárstve Slovenskej republiky za ten-ktorý kalendárny rok, ktorú zistil Štatistický úrad.“ No a teraz k veci. Pani Vaľová, zhodnotenie v druhom pilieri, ste hovorili, že je pod úrovňou deficitu. Ukážte mi jeden, jeden jediný bankový alebo poisťovací produkt, ktorý za posledných päť rokov zhodnocoval nad deficitom Slovenskej republiky, nad deficitom rozpočtu. Ak mi taký ukážete, tak budem veľmi rád, pretože ja som taký nenašiel. Hovoríte o zlúčení fondov, že je to výhodné pre sporiteľov. Ja si myslím, že ak má sporiteľ možnosť vybrať si z viacerých možností, vtedy je to preňho výhodné. Nie za takýchto podmienok.
Glváč, Martin, podpredseda NR SR (2017-12-08):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Vyhladujem rozpravu za skončenú. Pán navrhovateľ, asi nie? Spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona o regionálnej investičnej pomoci a o zmene a doplnení niektorých zákonov . Vládny návrh zákona má tlač 747. Návrh na jeho pridelenie na prerokovanie výborom je v rozhodnutí č. 771. Nech sa páči, pán minister, poprosím vás, aby ste vládny návrh zákona uviedol.
Laurenčík, Milan, podpredseda NR SR (2021-09-28):
S faktickou poznámkou vystúpi teraz pán poslanec Jozef Valocký, nech sa páči.
Senko, Ján, poslanec NR SR (2012-06-22):
Ja vás plne chápem, ale na druhej strane ja som chcel ozaj na tých konkrétnych prípadoch, ktoré nie sú vymyslené, dokumentovať, akým spôsobom funguje vzťah generálna riaditeľka a Rada RTVS, že nie raz jednoducho došlo k pochybeniu povinností pani generálnej riaditeľky vo vzťahu k Rade RTVS a Rada RTVS nekonala a nekoná a zahmlieva a zahladzuje. Keby bola Rada RTVS dôsledná, tak mala konať. Výbor pre kultúru a médiá je ten posledný, ktorý jednoducho v súvislosti s takýmito záležitosťami mal konať, ale sami vidíte, že jednoducho tu dlhodobejšie dochádza k porušovaniu povinností pani generálnej riaditeľky. Takže ja neviem, či je znásilňovanie konania v zmysle zákona. Ak niekto vyžaduje naplnenie litery zákona, to by malo byť znásilňovanie? Ja si nemyslím.
Heger, Eduard, poslanec NR SR (2017-06-13):
Ďakujem pekne. Pán kolega, vďaka. Som rád, že si poukázal práve aj pri tomto zákone na to, že koaliční poslanci nevidia potrebu, aby sa k tomu vyjadrili, aby k tomu s nami diskutovali, hoci tu naozaj vznášame, myslím, že veľmi dôležité argumenty. A čo môžeme povedať? No môže nám to byť len ľúto a dúfať, že si vstúpia do svedomia a že sa tento vývoj do budúcnosti zmení a naďalej budeme musieť asi na to apelovať, aby sme to v nich vzbudili. Ďakujem.
Kvorka, Ján, poslanec NR SR (2016-10-21):
(Rečník upravuje mikrofóny.) To troška padlo. Ďakujem za slovo, pani podpredsedajúca. Pán minister, kolegyne, kolegovia, dovoľte mi, aby som mimo toho, čo už bolo tu v rámci tohto zákona povedané, uviedol určité pozitívne stanoviská, ktoré nám ozrejmia, že by bolo dobré tento zákon, keď ho budeme schvaľovať, schváliť. Zmena vodného zákona rieši v dôsledku zvyšovania ochrany povrchových vôd, ale najmä pozemných vôd, rozšírenie zoznamu sledovaných látok, ktoré ich významným spôsobom znečisťujú, ako aj z dôvodu zosúladenia našej legislatívy s legislatívou Európskej únie. Prináša povinnosť všetkým odberateľom povrchových a pozemných vôd zasielať údaje o odobratých množstvách, v prípade ďalšie údaje vyplývajúce z povolenia raz ročne SHMÚ. Podobne prináša aj povinnosť všetkým, ktorí vypúšťajú odpadové vody, osobitné vody, geotermálne vody alebo vody z povrchového odtoku do povrchových alebo pozemných vôd, povinnosť je to takisto zasielať, tieto údaje o vypúšťaní, na SHMÚ. Úľavou oproti týmto novým povinnostiam je upustenie od vyžadovaného rozhodnutia Ministerstva životného prostredia Slovenskej republiky o schválení záverečnej správy s výpočtom množstiev pozemnej vody pri povoľovaní odberu pozemnej vody zo studní pre občanov, pre potreby domácností a niektorých ďalších špecifických odberov v množstve do 1 500 m3 ročne, 15 000 m3 ročne alebo do 1 250 m3 mesačne, to platilo doteraz pre všetky prípady a vyratúvalo sa to od nuly. Týmto sa výrazne skráti lehota na vybavovanie žiadostí, obciam pribudne nová povinnosť zasielať orgánom štátnej správy údaje o povolených množstvách odberov, nie špecifikované údaje od orgánu ŠVS, ako aj keď sa dá domyslieť, že to v podstate sa bude robiť okresnému úradu. Naopak, v súvislosti s určovaním rozsahu inundačného územia obciam odpadá táto povinnosť, pre všetky vodné toky to bude zastrešovať okresný úrad prostredníctvom doplnku v zákone o povodniach. Ťažba zeminy, piesku, štrku a nerastov v inundačnom území bude podliehať povoleniu obvodného banského úradu. Pre vyššiu efektivitu práce v rámci riešenia povodní pribudne prednostom okresných úradov možnosť zriaďovať operačné skupiny. Uvedený zákon možno, a ja si myslím, že nielen možno, ale je potrebné hodnotiť celkovo pozitívne, nakoľko prinesie vyšší dôraz na ochranu kvality a výdatnosti vodných zdrojov, ako aj prehľad o množstvách odobratých a vypúšťaných vôd na území Slovenskej republiky. Ďakujem.
Somogyi, Szilárd, poslanec NR SR (2011-03-23):
Ďakujem, pán predsedajúci. Veľmi v krátkosti by som chcel len prezentovať stanovisko poslaneckého klubu strany Sloboda a solidarita, ktorá vychádza z toho, že vyznamenania možno, že nie až tak v frekventovanej miere, ale takisto sú symbolmi národa, takisto ako zástava, erb, či pečiatka, pričom pod národom používam ponímanie v politickom, že je to súhrn voličov tohto štátu a nie v tom kultúrnom ponímaní. Čiže posilnenie pozície vyznamenaní považujeme za veľmi vítaný prvok pri budovaní občianskej spoločnosti, a preto vyjadrujeme podporu k tomuto návrhu. Ďakujem vám za pozornosť. (Potlesk.)
Halgašová, Jarmila, poslankyňa NR SR (2020-09-17):
Ďakujem pekne. Pán predsedajúci, pán predseda, keďže sme odhlasovali bod zo spoločnej správy a hlasovali sme aj o pozmeňujúcich a doplňujúcich návrhoch z rozpravy, dajte, prosím, hlasovať o tom, že prerokovaný vládny návrh zákona prerokujeme v treťom čítaní hneď.
Hrnčiar, Andrej, podpredseda NR SR (2019-05-09):
Pán poslanec Jakab.
J. Brocka, poslanec: (2008-05-13):
Druhá poznámka: pri tých symbolických prípitkoch, ako to bude vyzerať v našich obciach? Starostom pribudne nová povinnosť, budú chodievať po svadbách, samozrejme, môže to byť aj zdroj a príležitosť nového príjmu napríklad na pokutách, ale priznám sa, že som nezisťoval, či sa starostovia tešia z takejto možnosti zvyšovať obecný rozpočet. Ale tá tretia a najhlavnejšia poznámka predkladateľom je, že ja to považujem za zásah do práva rodičov na výchovu svojich detí. Ako rodič si myslím, že moje právo aj povinnosť je deti zodpovedne vychovávať a takýto návrh zákona nepotrebujem.
Hrnčiar, Andrej, podpredseda NR SR (2017-06-13):
Dávam slovo spoločnému spravodajcovi z výboru pre financie a rozpočet poslancovi Radovanovi Balážovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Danko, Andrej, podpredseda NR SR (2023-11-16):
Pán poslanec Hlina. Pripraví sa poslanec Matovič.
Pčolinský, Peter, podpredseda NR SR (2023-05-24):
Prerušujem rokovanie o tomto bode. A budeme pokračovať prvým čítaním návrhu poslancov Viskupiča, Osuského a Halgašovej na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh je uverejnený ako tlač 1570, návrh na jeho pridelenie na prerokovanie výborom má tlač, má, je v rozhodnutí č. 1648. Pán poslanec Viskupič, nech sa páči. (Rokovanie o návrhu poslancov Národnej rady Slovenskej republiky Mariána Viskupiča, Petra Osuského a Jarmily Halgašovej na vydanie zákona, ktorým sa mení zákon č. 222/2004 Z. z. o dani z pridanej hodnoty v znení neskorších predpisov , tlač 1570.)
Zmajkovičová, Renáta, podpredsedníčka NR SR (2014-06-05):
Ďakujem, pán minister. Pani poslankyňa, doplňujúcu otázku? Nech sa páči. Zapnite pani poslankyňu.
Chren, Martin, poslanec NR SR (2011-03-25):
Ďakujem veľmi pekne. Chcel by som zareagovať na dve časti vystúpenia pána kolegu Ondruša. V prvej časti, kde hovoril o tom, ako sa Slovensko môže zapájať do tvorby legislatívy na úrovni Európskej únie. Dúfam, že to znamená, pán poslanec Ondruš, že teda podporíte možnosť, aby sa Slovensko mohlo širšie zapájať do tvorby európskej legislatívy a budete hlasovať za tlač 194 – novelu ústavného zákona o spolupráci Národnej rady v európskych záležitostiach, kde sa konečne zavádza možnosť podľa čl. 263 Lisabonskej zmluvy obrátiť sa pre slovenský parlament so žalobou na Európsky súdny dvor, ak bola porušená zásada subsidiarity v európskej legislatíve. Pretože ak nepodporíte ako SMER tento zákon, tak to, čo ste tu vy a vaši kolegovia povedali, bolo pokrytectvo. Druhá časť, pán Ondruš, chcem sa spýtať, či ste ochotný v prípade, že aplikácia zákona, o ktorom teraz rokujeme, povedie k nejakým medzinárodným arbitrážam a žalobám na Slovenskú republiku za znemožnenie nezávislej regulácie, či ste ochotný prevziať na seba osobne finančné dôsledky takýchto prípadných súdnych sporov a osobnú hmotnú zodpovednosť z tohto zákona, ktorý presadila vaša vláda. Ďakujem veľmi pekne.
P. Hrušovský, predseda NR SR: (2003-09-17):
Prosím, pani predsedníčku výboru pre európsku integráciu, pána predsedu zahraničného výboru, pretože ideme si vypočuť expozé pána ministra zahraničných vecí o návrhu Zmluvy zakladajúcej Ústavu pre Európu, prijatej Európskym konventom 13. júna a 10. júla 2003, aby zvlášť venovali pozornosť tomuto prerokúvanému bodu programu, nakoľko im je pridelený návrh na prerokovanie vo výboroch a od nich očakávam v prvom rade profesionálny, politický, ale aj odborný prístup k návrhu tejto zmluvy. Takže pani predsedníčka, prosím, zaujmite svoje miesto, ktoré vám v rokovacej sále patrí. (Potlesk.) Pán poslanec Číž, nech sa páči, vy máte miesto tam. Pána ministra zahraničných vecí teraz požiadam, aby z poverenia vlády Slovenskej republiky Národnej rade odôvodnil a ozrejmil obsah dokumentu, ktorý ja osobne považujem za historický, ktorým je návrh Zmluvy zakladajúcej Ústavu pre Európu, prijatej Európskym konventom 13. júna a 10. júla 2003 , ktorý máme predložený v Národnej rade Slovenskej republiky ako návrh Konventu a o ktorom Národná rada bude v nasledujúcich dňoch rokovať. Nech sa páči, pán minister, máte slovo.
M. Číž, podpredseda NR SR: (2007-02-08):
Ak nie, uzatváram možnosť podania ústnych prihlášok do rozpravy. Vyhlasujem rozpravu za skončenú. Ďakujem navrhovateľovi aj spravodajcovi a prerušujem rokovanie o tomto bode programu. Vážené kolegyne, kolegovia, podľa schváleného programu schôdze nasleduje druhé a tretie čítanie o návrhu na vyslovenie súhlasu Národnej rady Slovenskej republiky s uzavretím mnohostrannej Euro-stredozemnej leteckej dohody medzi Európskym spoločenstvom a jeho členskými štátmi na jednej strane a Marockým kráľovstvom na strane druhej . Tento návrh vlády ste dostali ako tlač 161 a spoločnú správu výborov ako tlač 161a. Návrh opäť odôvodní pán minister dopravy, pôšt a  telekomunikácií pán Ľubomír Vážny. Prosím ho, aby sa ujal slova.
B. Bugár, podpredseda NR SR: (2001-10-05):
(Hlasovanie.) Prítomných je 90 poslancov, za 86, zdržali sa 3, nehlasoval 1. Konštatujem, že spomínané body zo spoločnej správy boli schválené. Nech sa páči.
Beblavý, Miroslav, poslanec NR SR (2013-01-31):
poprosím vás aj ja...
Mihalik, Marcel, poslanec NR SR (2023-05-25):
Ďakujem za slovo, pán predsedajúci. V súlade so zákonom o rokovacom poriadku som bol určený za spravodajcu k uvedenému návrhu zákona (tlač 1609). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre obranu a bezpečnosť. Za gestorský výbor navrhujem výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, skončil som, otvorte rozpravu.
Hlina, Alojz, poslanec NR SR (2014-03-27):
Vážený pán predsedajúci, vážené kolegyne, kolegovia, chcel som vám, kolegovia, dobre. Však sú tu tí, ktorí ma máte plné zuby. Tak som chcel, aby si niekto nemyslel, že sa celý trasiem, že ste tu a že preto chcem vystúpiť. Ja kľudne vystúpim po hlasovaní, keď sa už rozleziete kade-tade po útrobách a neútrobách, a ja budem hovoriť o mimoriadne dôležitom zákone. Čiže som naznačoval, že to mám na dlhšie. Takže vôbec netrpím, vážení kolegovia, že vyžadujem vašu prítomnosť. Kľudne to poviem aj bez vás. Čiže môžem to prerušiť, lebo mám to určite na dlhšie ako do hlasovania? (Prerušenie vystúpenia predsedajúcim.)
Bagačka, Michal, poslanec NR SR (2013-03-19):
Pán predseda, dajte hlasovať o druhom pozmeňujúcom návrhu poslanca Andreja Hrnčiara.
Nehézová, Jana, poslankyňa NR SR (2018-12-06):
Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Pellegrini, Peter, podpredseda NR SR (2020-04-07):
Hlasujeme o bode 2 spoločnej správy. (Hlasovanie.) Prítomných 129 poslancov, za 26, proti 101, zdržali sa 2. Konštatujem, že tento bod sme neschválili.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 133 poslancov, za 103, proti 11, zdržalo sa 15, 4 nehlasovali. Uvedený návrh sme schválili.
Kučera, Karol, poslanec NR SR (2023-02-08):
Áno, ja tiež veľmi krátko. Ďakujem, Marek, že si išiel do rozpravy, aby sme naozaj mohli vyzdvihnúť túto Rišovu iniciatívu, lebo viem tiež, že veľmi dlho sa snažil o tento, o túto novelu, si myslím, že takisto veľmi je to praktická vec. Presne, šedá ekonomika, nechceme ju mať ani v športe, respektíve čo najmenej. Takže zoficiálnime nejakým spôsobom, si myslím, že to bude motivácia pre všetkých, aby sa zoficiálnili tieto príjmy. A veríme, že to teda možno aj prinesie do štátneho rozpočtu nejaké drobné, ak to takto môžem povedať, a tým pádom sa odbúra administratíva, ako bolo povedané. Takže, Rišo, dobrá práca, gratulujem. Dúfam, že teda si to nájde svoju podporu aj u opozície, takže pevne verím, že ich aj oslovíš a že to prejde.
Kavecká, Monika, poslankyňa NR SR (2022-10-05):
Tým sme vyčerpali hlasovanie o všetkých pozmeňujúcich návrhoch zo spoločnej správa a z rozpravy. Pán predseda, nakoľko prerokúvame návrh zákona v skrátenom legislatívnom konaní, sme v treťom čítaní. Prosím, otvorte rozpravu.
Šebej, František, poslanec NR SR (2012-06-28):
Ďakujem. Budem veľmi stručný. Ja len chcem upozorniť kolegu Hlinu, že medzi pravdou, legitimitou, rozumom a hlasitosťou neexistuje žiadna korelácia. (Smiech a potlesk v rokovacej sále.)
Zmajkovičová, Renáta, podpredsedníčka NR SR (2014-07-09):
Faktické poznámky na vystúpenie pána poslanca nie sú. Ďalšia v rozprave vystúpi pani poslankyňa Košútová. Nech sa páči, máte slovo.
Pellegrini, Peter, predseda NR SR (2024-02-01):
S reakciou na faktické poznámky pán poslanec Majerský.
Blaha, Ľuboš, poslanec NR SR (2022-11-11):
Keď mal svoj príhovor Laco Kamenický, tak tu boli štyria poslanci vládnej koalície. Keď hovoril teraz Rišo Raši, tak tu boli dvaja. To už nie sú ani traja mušketieri, to už máme – 50 %. To už jak v tej pesničke Roba Grigorova Dvaja , aké krásne je mať rád. Toto je naozaj taký výsmech, kolegovia, taký výsmech. Takejto vážnej téme. Ešte raz, kolaps nemocníc, kolaps zdravotníctva, tu ide o život. Ľudia budú umierať a vy ste tu dvaja. Teraz traja, došiel Šudík, či jak sa volá. Traja. Waw. Áno, Grendel tu byť musí, lebo vedie schôdzu. Nebláznime. Ježiš, vy sa teraz idete pýšiť tým, že došiel ďalší, že štyria. Výborne, tlieskajme vám. Štyria, je vás 90 dokopy. Vy ste boli vláda 90-tich. Keď tu boli riešené potraty, tak vás tu bolo 150. Ale keď sa tu rieši kolaps nemocníc, tak ste tu traja. A teraz kričí jeden, že štyria, že hurá. To nemyslíme vážne! Ešte raz. Celý tento chaos v zdravotníctve od prvého dňa nastal, od prvého dňa tejto vlády. Spomeňme si na Matovičove atómovky – celoplošné testovanie, kvôli ktorému umierajú ľudia. Tu Matovič riadil, plagiátor Matovič, riadil zdravotníctvo. Nie lekári, nie profesori, Matovič, plagiátor Matovič. A teraz vydiera Lengvarského a nedáva mu peniaze, lebo sa nemajú radi. Toto je dráma. On z toho robí melodrámu. Zase máme nejakú telenovelu. Veď to je tragédia pre tento národ. Ja si pamätám, keď tu protestovali zdravotníci pred parlamentom, čo ich Mikulcova polícia brala do väzby, pamätáte si to? Som sa s nimi rozprával, hovorili v jakých šialených podmienkach pracujú, bez peňazí, nemajú ako uživiť svoje rodiny a boli v prvom nasadení. Boli v prvej línii. Sa tu sviečky zapaľovali a podobne. Matovičovci tu robili šou, ale nevedia sa o nich postarať. Toto je taká hanba slovenskej vlády, že sa hanbite aspoň vy traja, či štyria, či piati, či koľkati tu ste! Veľká hanba!
Hrnčiar, Andrej, podpredseda NR SR (2018-10-17):
Dávam slovo spoločnej spravodajkyni z výboru pre sociálne veci poslankyni Petre Krištúfkovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru.
Hort, Milan, podpredseda NR SR (2011-03-24):
Ďalej je prihlásený do rozpravy pán poslanec Milan Laurenčík. Nech sa páči.
Bugár, Béla, podpredseda NR SR (2011-07-07):
Ďakujem. Teraz procedurálny návrh, pán podpredseda Fico? Nie, do rozpravy. Pán poslanec Ondruš, do rozpravy? Pán poslanec Kaliňák? Do rozpravy. Takže, pán poslanec, pán podpredseda Národnej rady Fico, nech sa páči. Jaj, pardon, nevidel som vás, asi ste vypadli. Nech sa páči, pán poslanec Paška, procedurálny návrh. Ale uzavrel som možnosť sa prihlásiť do rozpravy. (Reakcia z pléna: „Bol tam! Bol tam! Bol tam!“) Vy ste, pán poslanec, vy ste neboli prihlásený s procedurálny návrhom, ale do rozpravy? Áno? Dobre. Pán podpredseda Národnej rady pán Fico, nech sa páči.
Glváč, Martin, podpredseda NR SR (2016-04-22):
S faktickými poznámkami sa prihlásilo dvanásť poslancov, posledný pán poslanec Galko. Končím možnosť prihlasovania sa s faktickými poznámkami. Prvý začína pán poslanec Vašečka.
Markovič, Peter, poslanec NR SR (2011-04-05):
Sme si všetci istí, pán poslanec.
Nemec, Richard, poslanec NR SR (2020-07-24):
Ďakujem za slovo. Pán Blanár, na vás pár prísloví, na tento prejav, čo ste tu predviedli. „Podľa seba súdim teba“, pred chvíľkou ste to povedali, ste to zakričali, takže to sedí. Potom ďalej: „Zlodej kričí chyť zlodeja!“ Veď vládneme len tri a pol mesiaca, takže súďte až potom, keď to bude relevantné. Myslím si k tým diplomovým prácam, plagiát a kompilát sú dve rozdielne veci. Takže ten kompilát trošku viacej spomínať, vtedy sa to mohlo a dnes je to také, že je to diskutabilné. Takže toto je ten rozmer, ktorý, ktorého by ste sa mohli držať. A vás počúvať, vaši poslanci, ktorí tu zase opäť nesedia, lebo vidno, že to je nadlho, tak si išli asi pospať. No a ďalej COVID. COVID ukázal zrkadlo vašej vlády, my to len hasíme a pán premiér vám s nami, spolu s nami, dokážeme, že to zvládneme. Ďakujem.
Danko, Andrej, predseda NR SR (2020-02-20):
Držte sa témy. Reagujte na Rajtára.
Laššáková, Jana, podpredsedníčka NR SR (2015-05-07):
S reakciou pán poslanec Šebej, nech sa páči.
Blanár, Juraj, podpredseda NR SR (2021-10-01):
Pán poslanec Marek Šefčík.
Blahová, Natália, poslankyňa NR SR (2010-12-01):
Ďakujem pekne, pán predseda. Vážená pani poslankyňa, je veľkou škodou všetkých občanov Slovenska, že stav verejných financií vás začal zaujímať až v poslaneckej lavici. Naozaj je to veľká škoda. Je vidno, že sa vás to dotýka až teraz, napr. z toho, ako ste rozpočtovali rodičovský príspevok. Sekera štátneho rozpočtu bola okolo 60 mil., takto vás zaujímali verejné financie. Na rok 2011 sa rozpočtovalo zodpovedne. Napriek tomu, že čierneho Petra ste nechali tejto vláde. Spomínali ste nejaký vrchol amatérstva a prznenie legislatívy. Kritizujete to, že v rámci rozpravy boli prednesené pozmeňovacie návrhy. Napriek tomu to kritizujete a vzápätí niekoľko desiatok minút prednášate svoj návrh zákona. Tohto mohli byť tiež prítomní ušetrení, keby ste sa riadne zúčastňovala na zasadaní výboru a nevymýšľala pseudodôvody na to, aby ste sa vyhli demaskovaniu tomu, že by ste museli hlasovať proti dobrým zákonom, ktoré sú prínosom napr. aj pre mladé rodiny. Povedali ste, že pán minister a štátna tajomníčka sa nemajú venovať hlúpostiam a táraninám. Považujem toto vaše vyhlásenie za absolútnu drzosť v súvislosti s vaším pôsobením. Ťažko sa mi chápe, že považujete stratu desiatok miliónov za hlúposť. Dotácie pre sociálne podniky, 340 mil. korún, 20 mil. korún spomínaná knižka, prešustrované eurofondy, toto sú pre vás hlúposti a táraniny. Bohužiaľ. Ďakujem. (Potlesk.)
Matovič, Igor, poslanec NR SR (2011-10-19):
Pán poslanec Dostál, ja som vás iba chcel pochváliť, že ste omnoho krajší bez tej brady ako s tou medveďou bradou.
Štefanec, Ivan, poslanec NR SR (2014-01-28):
Ďakujem pekne, pán predseda. Pán predseda, v mene poslaneckých klubov SDKÚ – DS, KDH, MOST vás chcem požiadať o zvolanie poslaneckého grémia, kde chceme sa dozvedieť viac informácií o nových pravidlách pre zástupcov médií, ktoré boli už tak medializované a o ktorých ste hovorili aj vy sám, že budú preberané na poslaneckom grémiu, takže veľmi radi by sme sa dozvedeli viac informácií. Ďakujem.
Bugár, Béla, podpredseda NR SR (2016-10-14):
No, pán poslanec, musím povedať, že dokonca ste boli kratší ako minule, a pritom minule ste nepovedali, že budete dlhý. Takže jediný poslanec, ktorý na vaše vystúpenie chce reagovať s faktickou, je pán poslanec Rajtár. Nech sa páči, máte slovo.
Kotleba, Marek, poslanec NR SR (2021-11-11):
Ďakujem za slovo. Som rád, že pán poslanec Beluský povedal aj to, že pôjde o povinné kontrolovanie zamestnancov, či sú zamestnanci očkovaní, testovaní alebo prekonali. Len, teraz sa nám to ukázalo, že aj tí očkovaní môžu mať ťažký priebeh, že nikde nie je napísané, že keď sa niekto zaočkuje, tak bude mať iba ľahký priebeh a zachráni mu to život, pretože aj v Českej republike bolo 22 úmrtí a z toho 16 z týchto úmrtí bolo očkovaných. Čiže ak pôjde niekto zo zamestnania, preukáže sa očkovacím preukazom a ten preukaz negarantuje to, že ten dotyčný človek nie je aj infikovaný. A potom, keď sa niekto otestuje a nie je očkovaný, pôjde do práce a môže od toho očkovaného sa nakaziť. Čiže toto je podľa mňa absolútny nezmysel, a ak to chcete nejako účinne vymyslieť, tak to musí prísť úplne nejako inak, a nielen takto, že všetkých zamestnancov budete obmedzovať, a takisto budete obmedzovať aj zamestnávateľov, ktorí možno nesúhlasia s touto vašou covid totalitou. Ďakujem.
Zmajkovičová, Renáta, podpredsedníčka NR SR (2013-09-17):
Podpredsedníčka Jurinová.
Paška, Pavol, predseda NR SR (2013-05-21):
Pani podpredsedníčka Jurinová.
Potocký, Milan, poslanec NR SR (2023-02-10):
Ďakujem za slovo, pán predsedajúci. Pán poslanec Vetrák, som veľmi rád, že si vysvetlil odporcom návrhu tohto zákona, že zavádzajú a klamú, ak tvrdia, že OĽANO prichádza s týmto zákonom na poslednú chvíľu. Tak ako si uviedol, mali sme to, vo volebnom programe to malo OĽANO, bolo to v koaličnej zmluve, bolo to v programovom vyhlásení vlády a tak isto tento zákon bol predložený ešte pred tým, ako boli vyhlásené predčasné voľby. To je kľúčové. A tak isto som veľmi rád, že si vysvetlil, že OĽANO naozaj pripravuje kvalitné návrhy zákonov, tak ako si spomenul, ani jeden zákon schválený, ktorý si predkladal ty, ktorý išiel z tvojej dielne a z dielne OĽANO, nebol protiústavný. Taktiež si sa dotkol aj zoznamov kandidátov, ktoré budú predkladané vo voľbách, v komunálnych voľbách. Ja to oceňujem, že vlastne aj v mestských a obecných voľbách dostanú voliči zoznamy kandidátov domov. Je to veľmi dôležité, pretože naozaj, ako si hovoril, títo voliči sa na poslednú chvíľu orientujú vo volebných miestnostiach, ťažko potom si naštudujú tie mená alebo len dostávajú do schránky nejaké letáky a kandidáti, ktorí nemajú drahú volebnú kampaň, tak sú potom znevýhodnení. Takže oceňujem, že prichádzame s tým, že zoznamy voličov dostanú ľudia do schránok. Ďakujem veľmi pekne.
Laššáková, Jana, podpredsedníčka NR SR (2014-03-27):
Pýtam sa, či sa chce k vystúpeniam poslancov vyjadriť niektorý člen vlády. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo páni poslanci: Ján Mičovský, Mikuláš Huba, Pavol Zajac, Ivan Štefanec, Martin Fecko, Alojz Hlina, Martin Fronc, Július Brocka, Monika Gibalová. Nech sa páči, pán poslanec Mičovský, máte slovo.
Nachtmannová, Oľga, poslankyňa NR SR (2015-11-26):
Pán poslanec Beblavý, keby to vaše vystúpenie bolo úprimné, tak by som sa nad ním asi zamyslela. Ale, žiaľbohu, ja vám v tomto vôbec neverím. V úvode vystúpenia ste poukazovali na mnohé dôvody, prečo takto, ako bolo frustrujúce, keď ste boli predsedom pre nezlučiteľnosť funkcií, ako sme my poprikrývali. Pán kolega, a neprikryli sme náhodou aj vás v tomto duchu? Veľmi dobre si spomínam, keď bolo podanie na vás, nebudem hovoriť všetko, čo tam bolo, pretože na to jednak nie je priestor a jednak ste v tlači niečo hovorili. Ja by som sa iba jednu otázku spýtala, a doteraz ste na to nikde neodpovedali: Na svojej stránke politikom ste hovorili, že máte v hotovosti vo všetkom možnom 15-tisíc euro. Ale vzápätí ste si v hotovosti kúpili luxusné Audi za 60-tisíc euro. Potom znejú otázky, kde ste na to vzali? A keď ste teda takto zásadový, prečo ste to na výbore nechceli vysvetľovať, prečo ste nič nechceli vysvetľovať? Naopak, vtedy ste hovorili, že náš výbor nemôže byť, nieže je policajt, že to má asi niekto iný rozoberať. Ale zároveň tuná vystupujete s tým, že my niekoho prikrývame. Toto považujem z vašej strany skutočne za veľmi zaujímavý posun. Takže vy môžete všetko, všetko je čisté. A my v dobrej viere niečo robíme, všetko je zlé. Ja si spomínam, keď pán predseda Pellegrini dokonca hovoril, že chce, aby sme ho riešili. On vyslovene vyzval, aby sme ho riešili. A vy ako predseda výboru v tej dobe, keď bolo podanie na vás, vy ste nám takúto výzvu neadresovali. Presne opačne. Ďakujem.
A. Danko, poslanec: (2003-07-02):
Ďakujem. Z. Martináková, podpredsedníčka NR SR: Ďakujem, pán poslanec. Slovo dávam spoločnému spravodajcovi z výboru pre verejnú správu pánovi poslancovi Pavlovi Abrhanovi a prosím ho, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Ďuriš Nicholsonová, Lucia, podpredsedníčka NR SR (2018-10-17):
Ďakujem pekne, pani ministerka. Teraz porosím spravodajcu, ktorého určil navrhnutý gestorský výbor pre obranu a bezpečnosť, pána poslanca Bučeka, aby nám predniesol spravodajskú informáciu k tomuto bodu.
Blanár, Juraj, podpredseda NR SR (2022-05-10):
Pán poslanec, dokončite a ak by vám chýbal, dám vám ho.
Viskupič, Marián, poslanec NR SR (2021-12-09):
Vážený pán predseda, dajte, prosím, hlasovať o tom, že Národná rada Slovenskej republiky berie na vedomie zdôvodnenie výšky hrubého dlhu a návrh opatrení na jeho zníženie.
Kočiš, Eduard, poslanec NR SR (2023-05-17):
Veľmi pekne ďakujem za slovo, pán predsedajúci. Pán kolega, chcem sa ti veľmi pekne poďakovať, že tento návrh zákona budete aj ako vaše hnutie podporovať. Za mňa a za hnutie REPUBLIKA môžem povedať na sto percent áno, pretože je to veľmi dobrý nápad. My sme si alebo musíme si povedať, že ak chceme propagovať turizmus na východe Slovenska, či už sa budeme baviť o Vodnej nádrži Domaša alebo Vodnej nádrži Zemplínska Šírava, tak v prvom rade musíme mať čo propagovať, a nie začo. A či sa na to pozriem zhora, zdola, sprava, zľava, tak veľmi toho propagovať čo ani na Zemplínskej Šírave, ani na Domaši, žiaľbohu, nemáme. Turistický ruch by okolie a okolo týchto dvoch vodných nádrží mohol živiť nie desiatky, ale stovky ľudí a nemusíme chodiť z nášho regiónu absolútne ďaleko, stačí, keď sa pozrieme troška hore na sever do Poľska a tí Poliaci nás v turistickom ruchu, v propagácii turistického ruchu, v poskytovaní služieb, ja si dovolím povedať, že preskočili o dvadsať rokov. Jednoducho Slovenská republika nieže zaspala dobu, Slovenskej republike ušiel úplne aj ten posledný vlak. A budeme mať naozaj čo robiť, a nie je to robota ani na päť, ani na desať rokov, aby sme vôbec niekedy tie okolité štáty, ako je Česká republika, poprípade dole na juhu Maďarsko, aspoň sa k nim priblížili. Pretože vyspelé a moderné štáty dokážu z turistického ruchu vytĺcť niekedy až 10 % HDP. Slovenskej republike sa to, žiaľbohu, nedarí a nedarilo sa jej to nikdy od samostatnosti alebo od získania samostatnosti. Takže aj severovýchod Slovenska, celkový Zemplín a Šariš, dokážu byť turisticky atraktívne, máme čo ponúknuť, len musíme jednoducho prispôsobiť legislatívu tak, aby sme samosprávam, samosprávnym krajom uľahčili toto fungovanie, a preto považujem tento návrh zákona za naozaj skvelý.
Tóth, Vojtech, poslanec NR SR (2022-11-29):
Ďakujem. Vážený pán predseda, v rozprave k návrhu zákona nevystúpil nikto. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 9 zo spoločnej správy spoločne s odporúčaním gestorského výboru schváliť.
Figeľ, Ján, podpredseda NR SR (2013-06-04):
Nech sa páči, Štefan Kuffa.
Paška, Pavol, predseda NR SR (2013-01-29):
Pán poslanec, môžete definovať, prosím vás, čísla bodov v programe, ktoré, kde chcete zlúčiť rozpravu, ak som tomu dobre rozumel?
Panáček, Milan, poslanec NR SR (2015-09-30):
Pán predseda, dajte hlasovať o pozmeňujúcom návrhu pani podpredsedníčky Jurinovej, ktorá požiadala hlasovať osobitne o bodoch 1 a 2. Najprv dajte hlasovať o bode 1.
Bugár, Béla, podpredseda NR SR (2018-09-12):
Áno, ďakujem pekne. Takže teraz dávam slovo poverenému členovi ústavnoprávneho výboru pánovi poslancovi Ježíkovi, nech sa páči.
Bugár, Béla, podpredseda NR SR (2018-05-15):
Vážené panie poslankyne, páni poslanci, prerušujem rokovanie o tomto bode programu. A pristúpime k jednotlivým hlasovaniam. Prosím teraz, pána poslanca Kresáka, aby ako spoločný spravodajca uviedol hlasovanie o bode 22 programu v druhom čítaní o vládnom návrhu zákona, ktorým sa mení a dopĺňa Trestný zákon (tlač 865). (Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 865.)
Jurinová, Erika, podpredsedníčka NR SR (2014-11-10):
Dávam slovo ďalšiemu prihlásenému rečníkovi pánovi poslancovi Martinovi Poliačikovi. (Reakcia poslanca Poliačika.) Nech sa páči. Takže, pán Mičovský, máte slovo.
Herák, Ján, poslanec NR SR (2020-07-14):
Ďakujem pekne, pán predsedajúci. Pán Mazurek, pán poslanec, veľmi som zvažoval, či vôbec sa prihlásiť do faktickej alebo nie, a vôbec to teraz nevnímajte, prosím vás, že si idem zastávať nás Rómov, pretože si myslím a som o tom presvedčený, že zákon platí pre všetkých bez ohľadu na farbu alebo národnosť. Ale ja sa vás chcem opýtať, čo sa týka, samozrejme, zvierat a týrania zvierat, ja som, samozrejme, proti tomu, aby sa týrali zvieratá, však to je niečo absurdné, absurdné, niečo nechutné. Ale medzi nami, je mi jasné, že táto téma vám vyhovuje, lebo sa zase oháňate Rómami a vám to nejakým spôsobom navyšuje váš mediálny kredit, ale chcem sa opýtať, vy máte nejakú konkrétnu štatistiku, koľko Rómov na Slovensku týra zvieratá? Máte nejakú štatistiku? Lebo ste sa tu zmienili, že väčšina ľudí na Slovensku, ktorá týra zvieratá, ide o rómsku populáciu. Čiže sa pýtam ešte raz, máme nejakú konkrétnu štatistiku, aby ste to takto mohli zdegradovať, takto verejne a jasne vyhlásiť, že ide o väčšinu Rómov? Prosím vás, pán Mazurek, máte dar reči, ale vychádzajme, prosím pekne, z faktov. Dobre? Ďakujem pekne.
Jurinová, Erika, podpredsedníčka NR SR (2014-10-17):
Budeme pokračovať teda v rokovaní. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1125, spoločná správa výborov má tlač 1125a. Nech sa páči, pán minister, odôvodnite návrh zákona.
Linhart, Patrick, poslanec NR SR (2020-04-07):
Pán Karahuta, ja myslím, že všetci si vážime ten kus práce, ktorý si urobil za posledný týždeň, myslím, že málo ľudí si to tu uvedomuje, a aký kus práce urobil tento človek, pre národ a možno tu spomeniem tzv. nebohú pani Matečnú, tej sa to nepodarilo ani za štyri roky, čo sa za týždeň podarilo predsedovi výboru pre poľnohospodárstvo a životné prostredie. Teraz k predloženému vlastne návrhu by som chcel povedať, prosím vás, ja podporím svojho kolegu, pána Karahutu v tom, že nechajme tieto frašky, všetky tieto politické PR, marketingové veci, ktoré nikoho nezaujímajú. Ja to tu stále hovorím dokola, dokola. Prestaňte si tu robiť PR. Máte na to sociálne siete, zapnite si tam mobil pred Národnou radou alebo doma v obývačke, v kuchyni, to je jedno, vykecávajte sa tam, robte si tam super videá, nezaťažujte nás, len nás pripravujete o čas týmito vystúpeniami a to bude, to bude na margo či koaličných, či opozičných poslancov teraz. Ja to, ja to hovorím, ja nepozerám sa na farbu politického loga, ale ja hovorím celkovo. A chcem povedať, že podporme, podporme to, čo pán minister teraz, momentálne navrhuje, a je to preto, pretože pomôžeme teraz momentálne tým reťazcom, a to hovorí človek, ktorý vystupoval teraz tri roky a bojoval proti reťazcom, všetci ma poznajú ako potravinového kritika, ktorý fackal tri roky reťazce, ale v tomto sa skutočne ich musím zastať, nezaťažujme ich ďalej finančne. Poďme im pomôcť, urobme odklad, nikto tu nehovorí, že plastové fľaše sú fantastické všetky a tak ďalej, nehrajme sa tu na odborníkov. Poďme rokovať k veci, prestaňme sa napádať, nechajte tieto PR manipulácie doma v kuchyni na svojich videách na sociálne siete, nezaťažujte nás ostatných poslancov. Ďakujem pekne.
Danko, Andrej, predseda NR SR (2017-09-11):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi. Nech sa páči, pán poslanec.
Žiak, Miroslav, poslanec NR SR (2022-05-05):
... a ešte vy teda hovoríte o tom... Pán predsedajúci, vrátite mi trochu času?
Laurenčík, Milan, podpredseda NR SR (2021-05-28):
Pán kolega, ďakujem za poklonu. Ďalší s faktickou poznámkou vystúpi pán poslanec Milan Potocký.
Bugár, Béla, podpredseda NR SR (2017-09-08):
Ďalej v rozprave vystúpi pán poslanec Heger.
V. Veteška, podpredseda NR SR: (2003-12-12):
„Národná rada Slovenskej republiky žiada vládu Slovenskej republiky v dvoch bodoch: 1. vytvoriť podmienky na rast aktívneho cestovného ruchu tak, aby príjem z tejto oblasti medziročne vzrástol o 1 mld. Sk, 2. aby vláda Slovenskej republiky predložila do 30. apríla 2004 Národnej rade Slovenskej republiky informáciu o postupe vlády v oblasti rozvoja zahraničného aktívneho cestovného ruchu.“ Ja si myslím, že takýmto spôsobom sa dá konkretizovať zodpovednosť, bude to čestné, merateľné – používam vaše slová, pán premiér –, bude to poctivé a zodpovedné. Poctivé to bude aj preto, lebo rozpočet rozdeľuje len to, čo sa podarilo vyžmýkať z občanov a podnikateľov, a aj tak výber daní viazne. Pozmeňujúce návrhy, i keď majú dobrý úmysel, nebude možné realizovať, pretože rôzne skupiny si presadzujú svoje. Žiaľ, žiadne priame pozmeňujúce návrhy nehovorili o možnosti rastu príjmovej časti štátneho rozpočtu, a preto sa vláda obmedzila len na súčet výberu daní a očakávaný príjem z predaja štátnych podnikov. Z pohľadu poslancov Ľudovej strany – Hnutia za demokratické Slovensko, ale aj z mnohých iných opozičných poslancov vyplýva, že rozpočet nezakladá rozvojové impulzy v takom rozsahu, aby sa mu dalo uveriť tak, ako sme mu uverili alebo museli uveriť za rok 2003. Potom muselo nastupovať priebežné daňové látanie. Chcem vyhlásiť, že toto občania neunesú, a preto máme pred očami vysoké čísla o nedôveryhodnosti aj vlády, ale aj nás parlamentu ako takého. Žiadame zmeniť rozpočet formou jeho komplexného prepracovania, kde bude čitateľná a reálne merateľná zodpovednosť za jeho plnenie. Vystúpenia mnohých poslancov celej opozície jasne deklarovali nedostatky konkrétne vyjadrené a vecne odôvodnené. Stojí za to prijať raz názory opozície v záujme reálnej stabilizácie sociálnej a politickej situácie. Nech sa politika stane súťažou a nie konšpiráciou. Nech občania vedia, že nesedíme za ich peniaze, ale že to bude len v tom prípade, keď im prestaneme sústavne len brať. Mnou navrhované uznesenie môže byť konkrétnou skúškou reálneho sebavedomia a schopností, ktorá sa vo vláde a v parlamente často deklaruje. Ďakujem vám, dámy a páni, za pozornosť. (Potlesk.)
Grendel, Gábor, doterajší podpredseda NR SR (2023-10-25):
Pán poslanec Miroslav Čellár.
Zmajkovičová, Renáta, podpredsedníčka NR SR (2013-05-30):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi. Nech sa páči, pán spravodajca.
Blanár, Juraj, poslanec NR SR (2018-06-13):
Ďakujem. Pán predsedajúci, dajte, prosím, hlasovať o tom, že Národná rada prerokuje v zmysle rokovacieho poriadku tento návrh v druhom čítaní. Nech sa páči.